Snellu Café

Herttoniemen Rotaryklubi ry:n lähialueprojekti 2024

Esa Linna

Projektin tarkoituksena on auttaa Itä-Helsinkiläisiä syrjäytymisvaarassa olevia nuoria jatkamaan

opintojaan ja pääsemään elämässään eteenpäin.

Snellu eli Helsingin Seurakuntayhtymän erityisnuorisotyön keskus avasi 50v. juhlavuoden

merkkitapahtumana Matteuksen kirkolle Itäkeskukseen hävikkiruokaan pohjautuvan

lounasravintolan, Waste &amp; Feast Snellu Cafén. Ravintola tukee nuorten työllistymistä sekä tarjoaa

työharjoittelupaikkoja alueen nuorille. Ravintola on avoinna kaikille, vaikka sinne kutsutaan

ruokailemaan erityisesti vähävaraisia helsinkiläisiä.

Lounasravintolassa on kaksi palkattua kokkia ja 2-5 nuorta työharjoittelussa puolen vuoden

jaksoissa. Nuoret valitaan huolellisesti ja yritetään löytää sellaisia, jotka ovat motivoituneita

pääsemään eteenpäin elämässään. Heidän joukossaan on ammattiopintonsa keskeyttäneitä,

Rikosseuraamuslaitoksen lähettämiä, työttömiä ym.. Kuuden kuukauden työjakson päätyttyä,

heidän toivotaan jatkavan opintojaan tai työllistyvän muualle.

Projektin tarkoituksena on antaa kahdelle näistä työharjoittelijoista työjakson lopussa apuraha sen

mukaan miten he ovat suoriutuneet työtehtävistään jakson aikana. Jotta avustus parhaiten vastaisi

tarkoitustaan, niin se rajataan johonkin tiettyyn asiaan, esimerkiksi opiskelun tukemiseen eli

avustuksen saa esim. sellainen nuori, joka työjakson päätyttyä on menossa jatkamaan opintojaan

esim. Stadin Ammattiopistoon tai jonnekin muualle. Snellu valitsee apurahojen saajat ja sanoo

mihin tarkoitukseen rahat on käytettävä. Käyttötarkoituksen pitää liittyä tulevaan opiskeluun tai

johonkin sellaiseen, mikä auttaa harjoittelijaa pääsemään elämässään eteenpäin, ei siis vapaasti

käytettäväksi ja se annetaan lahjakortin muodossa.

Herttoniemen rotaryklubi on tehnyt tätä yhteistyötä Snellu Cafén kanssa jo useamman vuoden

Rotarysäätiön apurahan turvin. Säätiöapurahaa on anottu ja saatu kolmesti, joten sitä ei enää ole

mahdollista saada. Snellu Café on kuitenkin erittäin kiinnostunut jatkamaan yhteistyötä samoin

kuin Herttoniemen rotaryklubi.